ഒറവങ്കര അച്യുതഭാരതി പുഷ്പാഞ്ജലി സ്വാമിയാരായി ചുമതലയേറ്റു തിരുവനന്തപുരം: ശ്രീപദ്മനാഭ സ്വാമിക്ഷേത്രത്തിലെ പുഷ്പാഞ്ജലി സ്വാമിയാരായി ഒറവങ്കര അച്യുതഭാരതി സ്വാമികള് അവരോധിക്കപ്പെട്ടു. തൃശൂര് നടുവില് മഠത്തിലെ സന്യാസി ശ്രേഷ്ഠനാണ് അച്യുതഭാരതി സ്വാമികള്. ശ്രീപദ്മനാഭ സ്വാമി ഷേത്രത്തിലെ പുതിയ പുഷ്പാഞ്ജലി സ്വാമിയാരുടെ സ്ഥാനാരോഹണ ചടങ്ങുകള് ഇന്നലെ പുലര്ച്ചെയാണ് നടന്നത്.തൃശൂര് നടുവില് മഠത്തിലെ ഒറവങ്കര അച്യുതഭാരതി സ്വാമികളെ പടിഞ്ഞാറേക്കോട്ടയിലെ വില്വമംഗല സ്വാമി ക്ഷേത്രത്തില് നിന്ന് ആചാരപൂര്വം ദേവ വാദ്യങ്ങളോടെ പദ്മനാഭ സ്വാമി ക്ഷേത്രത്തലേക്ക് സ്വീകരിച്ചു. പോറ്റിമാരായ കൊല്ലൂര് അത്തിയറമഠം കൃഷ്ണരരു, വഞ്ചിയൂര് അത്തിയറമഠം രാമരരു, നെയ്തശേരിമഠം മനോജ്, കൂപക്കരമഠം സജ്ഞയ്കുമാര് എന്നിവര് ചടങ്ങുകള്ക്ക് നേതൃത്വം നല്കി. ക്ഷേത്രത്തില് നിത്യവും 28നക്ഷത്രങ്ങള്ക്കും പദ്മനാഭ പാദങ്ങളില് പുഷ്പാജ്ഞലി സ്വാമിയാരാണ് അര്ച്ചന നടത്തുക. ക്ഷേത്രത്തിലെ നമ്ബിമാരുടെ സ്ഥാനാരോഹണം, ഉത്സവ അനുജ്ഞ എന്നിവയ്ക്കും പുഷ്പാഞ്ജലി സ്വാമിയാരാണ് മുഖ്യകാര്മ്മികന്.എക്സിക്യൂട്ടീവ് ഓഫീസര് ബി. സുരേഷ്കുമാര്, ഭരണ സമിതി അംഗങ്ങളായ പ്രൊഫ. പി.കെ. മാധവന് നായര്, മാനേജര് ബി. ശ്രീകുമാര്, അസി. ശ്രീകാര്യം ഗോപകുമാര് മറ്റ് ഉദ്യോഗസ്ഥര് എന്നിവരും പങ്കെടുത്തു.